OpenLLM-France/wikimedia huggingface dataset:
# 1era Església Protestant a Rubí

La 1era Església Protestant a Rubí o Església Evangèlica de Rubí és una església cristiana protestant del municipi de Rubí (Vallès Occidental). L'edifici és una obra protegida com a bé cultural d'interès local.

## Descripció

És un edifici entre mitgeres amb accessos des dels carrers Colom i Virgili. Un pati interior separa l'església de l'escola. A l'església l'estructura és de pilars i jàsseres amb forjat pla, a l'escola l'estructura és de murs de càrrega. La façana al carrer Colom descobreix l'ús religiós de l'edifici, que posseeix un gran valor simbòlic, sense relació arquitectònica amb l'espai interior. Formalment intenta imitar l'estil gòtic. A la façana del carrer Virgili destaquen els arcs de totxo vist i la fusteria. Les grans finestres donen gran lluminositat al recinte. Darrere i a sobre la tribuna, hi ha un retaule, i a cada costat d'aquesta tribuna, hi ha les portes que donen l'accés a la sagristia, una, i al jardí l'altra.

## Referències

* ↑ «Església evangèlica de Rubí». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 23 abril 2015].

## Enllaços externs

* Web oficial
# 1r Congrés Nacional del Partit Comunista de la Xina

El 1r Congrés Nacional del Partit Comunista de la Xina (xinès simplificat: 中国共产党第一次全国代表大会, pinyin: Zhōngguó Gòngchǎndǎng dì yī cì quánguó dàibiǎo dàhuì) es va celebrar a Xangai i Jiaxing entre el 23 de juliol i el 2 d'agost de 1921. El Congrés va servir per fundar el Partit Comunista de la Xina. Va començar en un edifici shikumen a l'àrea de concessió francesa de Xangai (prop de l'actual districte de Huangpu), però per la pressió policial van haver de reprendre'l a un vaixell, que els traslladà al llac Nanhu.
A principis de juny de 1921, el neerlandès Henk Sneevliet, també conegut com a Ma Lin, juntament amb un altre representant del Komintern rus, va arribar a Xangai i va instar diverses cèl·lules comunistes a reunir-se en un encontre d'àmbit nacional. En aquell moment, hi havia 57 membres del Partit Comunista.
Dels representants assistents al Congrés, només Mao Zedong i Dong Biwu van sobreviure fins al final de la Revolució Cultural. Uns altres van ser perseguits fins a la mort, van abandonar el Partit, van ser expulsats o van desertar al govern de Wang Jingwei.
La reunió es va haver d'acabar a causa de l'assetjament de la policia francesa el 30 de juliol. Els delegats van acordar traslladar la reunió a Llac del Sud a Jiaxing. El Congrés va triar a Chen Duxiu com a secretari, Zhang Guotao com a director d'organització i Li Da com a director de propaganda.
El lloc de la conferència a Xangai s'ha convertit en un museu des de 1961. El 1959, es va construir el Museu Revolucionari del Llac del Sud de Jiaxing, situat en una illa central del llac.

## Referències

* 1 2 «The 1st National Congress of the Chinese Communist Party, Representatives of the First National Congress of The Communist Party of China (CPC)». China Today. [Consulta: 6 novembre 2022].
* 1 2 3 «The small red boat that rode the wave of history». Zhejiang China. [Consulta: 6 novembre 2022].
* 1 2 3 «CPC's first national congress and the 'Red Boat'». CGTN. [Consulta: 6 novembre 2022].
# 1r Front d'Ucraïna

El 1r Front d'Ucraïna (rus: 1-й Украинский фронт; ucraïnès: Перший Український фронт) també anomenat 1r Front Ucraïnès era un Front de l'Exèrcit Roig durant la Segona Guerra Mundial. Aquesta formació era equivalent a un Grup d'exèrcits occidental.

## Durant la Guerra

El 20 d'octubre de 1943, el fins llavors Front de VorÓnej va passar a anomenar-se 1r Front Ucraïnès. Aquest canvi de nom reflectia l'avanç cap a l'oest que estava realitzant l'Exèrcit Roig en la seva campanya contra la Wehrmacht alemanya, deixant Rússia al darrere i endinsant-se a Ucraïna. El front participà o disputà batalles a Ucraïna, Polònia, Alemanya i Txecoslovàquia entre 1944 i 1945.
Durant 1944, el Front participà, conjuntament amb d'altes fronts, a les batalles de Korsun-Ixevtxenkivski i a la Batalla de Hube. Dirigí l'Ofensiva de Lviv-Sandomierz, durant la qual el Front estava compost pel 1r Exèrcit Blindat de la Guàrdia, el 3r Exèrcit Blindat de la Guàrdia, el 4t Exèrcit Blindat de la Guàrdia, el 3r Exèrcit de la Guàrdia, el 5è Exèrcit de la Guàrdia, el 13è Exèrcit, el 38è Exèrcit i el 60è Exèrcit. Amb aquestes forces participà en la Batalla de Ternopil.
El 1945, el Front participà en l'Ofensiva del Vístula-Oder i portà a terme les ofensives de Sil·lèsia i Praga, així com el setge de Breslau. També participà en les operacions de Berlín; i portà a terme la tasca principal de l'encerclament de Halbe, en la que la major part del 9è Exèrcit va resultar destruït al sud de Berlín. En aquells moments, el 2n Exèrcit polonès formava part del Front. Finalment, el 1r Ucraïnès oferí la defensa contra els contraatacs de l'Exèrcit Wenck que intentaven rellevar Berlín i el 9è Exèrcit.
El Front aconseguí la victòria en totes les operacions en què participà davant de la Wehrmacht. L'Ofensiva de Praga va ser la batalla final de la Segona Guerra Mundial.
Després de la Guerra, el Quarter General del Front formà el Grup Central de Forces de l'Exèrcit Roig a Àustria i Hongria, protegint el Teló d'Acer.

## Comandants

* General Nikolai F. Vatutin (octubre 1943-març 1944)
* Mariscal Gueorgui K. Júkov (març 1944-maig 1944)
* Mariscal Ivan S. Koniev (maig 1944-maig 1945)

## Exèrcits

Entre els exèrcits que van formar part del 1r Front Ucraïnès s'incloïen:
* 3r Exèrcit de la Guàrdia
* 13è Exèrcit de la Guàrdia
* 5è Exèrcit de la Guàrdia
* 2n Exèrcit polonès
* 52è Exèrcit
* 2n Exèrcit de l'Aire
* 3r Exèrcit Blindat de la Guàrdia
* 4t Exèrcit soviètic
* 28è Exèrcit soviètic
* 31è Exèrcit soviètic
# 382 aC

El 382 aC va ser un any del calendari romà prejulià. Durant la República Romana i l'Imperi, era conegut com a any del tribunat de, Maluginense, Cras, Fidenat, Camerí i (o, més rarament, any 372 ab urbe condita o de la fundació de Roma). L'ús del nom «382 aC» per referir-se a aquest any es remunta a l'alta edat mitjana, quan el sistema Anno Domini va ser el mètode de numeració dels anys més comú a Europa.

## Esdeveniments
### Antiga Grècia

* Primavera: començament de la guerra entre Esparta i Olint (fi l'any 379 aC). Acant i Apol·lònia es queixen a Esparta dels olintis, que volen fer-los entrar per la força a la Lliga Calcídica que dirigeixen. La demanda del rei de Macedònia Amintes III de Macedònia que se sent amenaçat per Olint i les negociacions entra Olint, Tebes i Atenes, decideixen la Lliga del Peloponnès a intervenir.
* Durant l'estiu, Esparta envia diversos contingents a la Península Calcídica. Quan Fèbides, general espartà, anava cap a Acantos i Apol·lònia d'Il·líria que havien sol·licitat l'ajut d'Esparta en un conflicte, va passar per Tebes on el cap opositor oligàrquic Leontiades de Tebes, rival d'Ismènies, li va demanar conquerir i establir una guarnició a Cadmea (la ciutadella de Tebes). Els espartans van ocupar Cadmea amb ajut dels oligarques i van enderrocar a Ismènies.

### Imperi Aquemènida

* 18 de juny i 12 de desembre: eclipsis lunars observats a Babilònia.

### Antiga Roma

* 31 de juliol del calendari romà: són elegits a Roma sis tribuns amb potestat consular: Espuri Papiri Cras, Luci Papiri Cras, Servi Corneli Maluginense, Quint Servili Fidenat, Gai Sulpici Pètic (o Servi Sulpici Pretextat), Luci Emili Mamercí.
* Praeneste fa una crida als volscs per donar suport a la revolta dels llatins contra Roma: prenen la colònia romana de Sàtricum. Roma declara la guerra a Preneste.
* Velitres, ciutat del Latium, es suma a la rebel·lió contra Roma. Els tribuns Espuri Papiri Cras i Luci Papiri Cras ataquen la ciutat amb èxit. Dirigeixen també un atac contra Praeneste.

## Naixements

* Filip II de Macedònia, fill petit d'Amintes III i d'Eurídice I.
* Antígon el Borni, general macedoni que va arribar a ser rei de Macedònia (data aproximada).

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Paul Cloché. Presses universitaires de Namur. Thèbes de Béotie : des origines à la conquête romaine. ISBN 9782870370193.
* ↑ Xenofont. Hel·lèniques, VII, 16
* ↑ Xenofont. Hel·lèniques, V, 2
* 1 2 Moreau. L'Art de vérifier les dates des faits historiques, des inscriptions, des chroniques et autres anciens monumens, avant l'ère chrétienne....
* ↑ Titus Livi. Ab Urbe Condita, VI, 22
* ↑ Diodor de Sicília. Biblioteca històrica, XV, 41
* ↑ John Drinkwater, Timothy Venning. Continuum International Publishing Group. Chronology of the Roman Empire. ISBN 9781441154781.
* ↑ Titus Livi. Ab Urbe Condita, VI, 36-37
* ↑ Diodor de Sicília. Biblioteca històrica, VI, 2
* ↑ Smith, William (ed.). «Antigonus». A Dictionary of Greek and Roman biography and mythology. [Consulta: 22 gener 2024].
# 385 aC

El 385 aC va ser un any del calendari romà prejulià. Durant la República Romana i l'Imperi, era conegut com a any del tribunat de Capitolí, Corneli, Cincinnat Capitolí, Cursor, Cincinnat i Fidenat (o, més rarament, any 369 ab urbe condita o de la fundació de Roma). L'ús del nom «385 aC» per referir-se a aquest any es remunta a l'alta edat mitjana, quan el sistema Anno Domini va ser el mètode de numeració dels anys més comú a Europa.

## Esdeveniments
### Antiga Grècia

* Agesípolis I, un dels dos reis d'Esparta, va dirigir l'exèrcit (per renúncia a encapçalar-lo d'Agesilau II) contra Mantinea, i va ocupar la ciutat. Va dispersar els seus habitants i els va instal·lar en quatre petites ciutats.
* Àlcetes I, rei de l'Epir i fill de Tàripes, va ser derrocat i va trobar refugi a la cort de Dionisi el Vell, tirà de Siracusa, que el va ajudar a recuperar el tron.

### Antiga Roma

* Aquest any són elegits tribuns amb potestat consular: Aulus Manli Capitolí, Publi Corneli, Tit Quinti Cincinnat Capitolí, Luci Papiri Cursor, Luci Quinti Cincinnat i Gai Sergi Fidenat.
* Aulus Corneli Cos és nomenat dictador per dirigir la guerra contra els volscs, i en part per oposar-se als plans de Marc Manli Capitolí, que volia iniciar una revolta amb els plebeus.
* Marc Manli Capitolí, aprofitant que el dictador era fora de Roma va intentar aixecar els plebeus, però quan Corneli Cos va torna, el va empresonar i el va acusar de traïció (majestas).
* Quinti Cincinnat Capitolí va ser nomenat magister equitum del dictador Aulus Corneli Cos.

## Necrològiques

* Aristòfanes, autor grec (data aproximada).

## Referències

* ↑ Funegan, Jack (et al.). Chronos, kairos, Christos : nativity and chronological studies. Winona Lake [IN]: Eisenbrauns, 1989, p. 115. ISBN 9780931464508.
* ↑ Xenofont. Hel·lèniques, V, 2; VI, 7
* ↑ Diodor de Sicília. Biblioteca històrica, XV, 5
* ↑ Diodor de Sicília. Biblioteca històrica, XV, 13
* ↑ Titus Livi. Ab Urbe Condita, VI, 11
* ↑ Titus Livi. Ab Urbe Condita, XI, 16
* ↑ Titus Livi. Ab Urbe Condita, XI, 16-17
* ↑ Titus Livi. Ab Urbe Condita, VI, 18
* ↑ «Aristòfanes». GEC. [Consulta: 22 gener 2023].
# 632

El 632 fou un any de traspàs començat en dimecres i pertany als inicis de l'edat mitjana

## Esdeveniments

* Fi del primer període del Regne d'Aquitània
* Inici del regnat de Yezdegerd III
* Batalla d'Aqraba i Batalla de Buzakha en el marc de les pugnes pel poder islàmic
* Fundació del Primer Imperi Búlgar
* Demolició del santuari de Dhul Khalasa
* Inici del Primer califat
* Fundació del ducat de Turíngia
* Inici del regnat de Penda

## Naixements

* Yao Shu, oficial xinès

## Necrològiques

* 8 de juny: Mahoma mor a Medina (península Aràbiga).
* Eusebi de Tarragona.

## Referències

* ↑ Reginald James White, A short history of England, Cambridge University Press, 1967
* ↑ Louis-Amélie Sédillot, Histoire des Arabes, L. Hachette et Cie, 1854
# 515

El 515 (DXV) fou un any comú començat en dijous del calendari julià.

## Necrològiques

* Èlia Ariadna, emperadriu romana d'Orient (n. abans del 457).
* Eufemi, patriarca de Constantinoble.

## Referències

* ↑ Kajdan, 1991, «Ariadne» (A. Cutler; T. E. Gregory).
* ↑ «Euphemius» (en anglès). Cyclopædia of Biblical, Theological and Ecclesiastical Literature. [Consulta: 25 setembre 2022].

## Bibliografia

* Kajdan, A. The Oxford Dictionary of Byzantium (en anglès). Oxford University Press, 1991. ISBN 0-19-504652-8.
# 51 d'Eridà b

51 d'Eridà b (51 Eridani b) és un planeta extrasolar «similar a Júpiter» que orbita al voltant del jove estel 51 Eridani, en la constel·lació d'Eridà. La seva ubicació està a uns 100 anys llum de distància, i té aproximadament 20 milions d'anys. El seu descobriment va ser anunciat el 14 agost del 2015, però es va realitzar el desembre del 2014 per un equip d'investigadors, liderats pel professor de la Universitat Stanford (Estats Units), Bruce Macintosh.

## Referències

* 1 2 3 Mark S Marley «Discovery and spectroscopy of the young jovian planet 51 Eri b with the Gemini Planet Imager» (en anglès). Science, 6256, 13-08-2015, pàg. 64-67. DOI: 10.1126/SCIENCE.AAC5891.
* 1 2 3 S. Mark Ammons «An Updated Visual Orbit of the Directly Imaged Exoplanet 51 Eridani b and Prospects for a Dynamical Mass Measurement with Gaia». Astronomical Journal, 1, 10-12-2019, pàg. 1. DOI: 10.3847/1538-3881/AB4DA4.
* ↑ Stéphane Udry «Hint of curvature in the orbital motion of the exoplanet 51 Eridani b using 3 yr of VLT/SPHERE monitoring» (en anglès). Astronomy and Astrophysics, 2019, pàg. 118–118. DOI: 10.1051/0004-6361/201935031.
* ↑ Matthias Samland «Spectral and atmospheric characterization of 51 Eridani b using VLT/SPHERE» (en anglès). Astronomy and Astrophysics, 01-07-2017, pàg. 57–57. DOI: 10.1051/0004-6361/201629767.
* 1 2 3 Afirmat a: SIMBAD.
* 1 2 3 4 5 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ «Planet 51 Eri b» (en anglès). Extrasolar Planets Encyclopaedia. Observatori Meudon. [Consulta: 13 desembre 2020].
* ↑ «The planetary system 51 Eri hosts at least one planet. Note that the system is a multiple star system. It hosts at least 3 stellar components.» (en anglès). Open Exoplanet Catalogue. [Consulta: 19 desembre 2020].
* ↑ Choi, Charles. «Found! 'Young Jupiter,' the Smallest Exoplanet Directly Seen by Telescope», 13-08-2015. [Consulta: 15 agost 2015].
* ↑ Hadhazy, Adam. «'Young Jupiter' 51 Eridani b: Why Directly Imaging an Exoplanet Is Big». space.com, 13-08-2015. [Consulta: 15 agost 2015].
# 9XM

9XM és una televisió musical de l'Índia, que emet en idioma hindi. Retransmet tant al país asiàtic com al Regne Unit. Va iniciar les seues emissions el 2008.
És cadena germana de 9X, propietat de la xarxa INX Networks. La seua programació es basa sobretot en vídeos musicals provinent de les pel·lícules de Bollywood, així com entrevistes i reportatges dels cantants del cinema hindi.
Emet per:
* Tata Sky (L'Índia) Canal 703
* Sky Digital (Regne Unit i Irlanda) Canal 829
* Freesat (Regne Unit) Canal 513
* Dish TV (L'Índia) Canal 318
* DD Free Dish Canal 57

## Enllaços externs

* 9XM Lloc oficial Arxivat 2014-04-09 a Wayback Machine.

## Referències

* ↑ «9XM - India's No.1 Bollywood Music Channel» (en anglès americà). [Consulta: 20 desembre 2022].
* ↑ «BizAsia.co.uk - The UK's only Asian media news website - News, Features, Interviews, Jobs, Events, Ratings, Bollywood» (en anglès), 05-03-2012. Arxivat de l'original el 2012-03-05. [Consulta: 20 desembre 2022].
* 1 2 Team, DD Free Dish-Latest Updates, New TV Channels, Frequency Setting; Freedish.in. «9xm Bollywood Music available on Channel Number 57» (en anglès). [Consulta: 20 desembre 2022].
# AMC

AMC té els següents significats:
# Acroneuria distinguenda

Acroneuria distinguenda és una espècie d'insecte plecòpter pertanyent a la família dels pèrlids que es troba a Àsia: el subcontinent indi.

## Referències

* ↑ Pictet, F.J., 1841. Histoire naturelle générale et particulière des insectes névroptères 1:144.
* ↑ uBio (anglès)
* ↑ Zwick, P., 1977. Entomol. Basil. 2:128.
* 1 2 Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Global Species (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 15 juliol 2012].

## Enllaços externs

* Encyclopedia of Life (anglès)
# Abudefduf hoefleri

Abudefduf hoefleri és una espècie de peix de la família dels pomacèntrids i de l'ordre dels perciformes.

## Morfologia

Els mascles poden assolir els 20 cm de longitud total.

## Distribució geogràfica

Es troba des del Senegal fins a Benín, incloent-hi Cap Verd i São Tomé.

## Referències

* ↑ BioLib
* 1 2 FishBase (anglès)

## Bibliografia

* Allen, G.R., 1991. Damselfishes of the world. Mergus Publishers, Melle, Alemanya. 271 p.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Steindachner, F. 1881. Beiträge zur Kenntniss der Meeresfische Afrikas's (und Beschreibung einer neuen Sargus-Art von den Galapagos-Inseln). Anz. Akad. Wiss. Viena, v. 18 (no. 16): 157-160.
* Tang, K.L. 2001: Phylogenetic relationships among damselfishes (Teleostei: Pomacentridae) as determined by mitochondrial DNA data. Copeia, 2001(3): 591-601.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Aeschynomeneae

Aeschynomeneae és una tribu de plantes fanerògames que pertany a la subfamília Faboideae dins de les lleguminoses.

## Subtribus i gèneres

* Aeschynomeninae
** Aeschynomene - Bryaspis - Cyclocarpa - Geissaspis - Humularia - Kotschya - Smithia - Soemmeringia
* Discolobiinae
** Discolobium
* Ormocarpinae
** Chaetocalyx - Diphysa - Fiebrigiella - Nissolia - Ormocarpopsis - Ormocarpum - Peltiera - Pictetia - Zygocarpum
* Poiretiinae
** Amicia - Poiretia - Weberbauerella - Zornia
* Stylosanthinae
** Arachis - Chapmannia - Stylosanthes

## Galeria d'imatges

* Amicia zygomeris
* Stylosanthes fruticosa
* Arachis duranensis
* Stylosanthes scabra
# Adromischus maximus

Adromischus maximus és una espècie de planta suculenta del gènere Adromischus, que pertany a la família Crassulaceae.

## Taxonomia

Adromischus maximus Hutchison va ser descrita per Paul Clifford Hutchison i publicada a Cactus and Succulent Journal 31: 131. 1959.

## Referències

* ↑ «Adromischus maximus». Tropicos.org. Missouri Botanical Garden.

## Bibliografia

* Pilbeam, John; Rodgerson, Chris; Tribble, Derek. Adromischus, The Cactus File Handbook 3 (en anglès). Christchurch, Dorset: Cirio Publishing Services Ltd., 1998, p. 107. ISBN 0 9520382 3 X.
# Aegialites saintgeorgensis

Aegialites saintgeorgensis és una espècie de coleòpter de la família Salpingidae.

## Distribució geogràfica

Es troba a Alaska (EUA).

## Referències

* ↑ Llistat d'espècies Texas A&M University
# Aegialites farallonensis

Aegialites farallonensis és una espècie de coleòpter de la família Salpingidae. Es troba a Califòrnia (EUA).

## Referències

* ↑ Llistat d'espècies Texas A&M University
# Aigua Xelida (Begur)

Aigua Xelida és un nucli de població dins el municipi de Begur a la comarca del Baix Empordà. El nucli ocupa l'extrem nord del sector urbanitzat entre Aiguablava (Begur) i Tamariu (Palafrugell) situat a la partió dels dos termes municipals.

## Referències

* ↑ «Unitats de població de Catalunya (a 02-02-1989)». Institut d'Estadística de Catalunya, Idescat, 2020. [Consulta: 16 juliol 2021].
* ↑ «Nomenclàtor oficial de toponímia major de Catalunya» (PDF) p. 132, Begur, Baix Empordà. ICGC, 2017. Arxivat de l'original el 2020-01-03. [Consulta: 16 juliol 2021].
* ↑ «Aigua Xelida». enciclopèdia.cat, GEC, 2021. [Consulta: 16 juliol 2021].
* ↑ «mapa cartogràfic, base 1:5.000». Institut Cartogràfic i Geològic de Catalunya, ICGC, 2021. [Consulta: 16 juliol 2021].
# Akasses

Els akasses són els membres de la tribu akassa, que són membres del grup humà dels ijaws. Els Akasses viuen a l'estuari del riu Nun i a la costa de l'oceà Atlàntic, al sud de l'estat de Bayelsa, a Nigèria. Entre els assentaments akassa hi trobem: Opu-Akassa, Sangana i Kamatoru.
Els akasses parlen un dialecte de l'ijo del sud-est, que és una llengua ijo oriental.

## Institucions akassa

La Akassa Community Development Foundation és una organització que vetlla pels interessos del regne Akassa i que té representants de les 19 comunitats akassa. Està relacionat amb la companyia petroliera Statoil Nigeria i amb l'ONG Pro-Natura (Nigèria). Altres associacions akassa són:
* Akassa National Council of Chiefs.
* Akassa Clan Women Association.
* Akassa Clan Youth Association.
* Akassa Clan Development Council Akassa National Education Consultative Committee.
* Akassa National Health Consultative.
* Akassa Natural Resources Unit.
* Akassa National Skills Training and Resource Centre Commitee.

## Referències

* 1 2 ijo del sud-est a ethnologue
* ↑ Alagoa, Ebiegberi Joe (2005). A History of the Niger Delta, Port Harcourt: Onyoma Research Publications. ISBN 978-37314-5-9
* ↑ «Akassa Development Foundation a Pro-Natura Nigeria». Arxivat de l'original el 2012-08-31. [Consulta: 2 abril 2013].
* ↑ «pd de l'Akassa Clan Women Association a pronatura nigeria». Arxivat de l'original el 2016-03-03. [Consulta: 2 abril 2013].
# Alicates

Els alicates o pinces es una eina multifunció generalment utilitzada per a fer de palanca o per a fer girar caragols femella.
Es solen fer servir també per obtenir peces molt calentes o com a suport per a soldar tubs de coure.
Les alicates solen ser fetes de ferro.
Les alicates més utilitzades tenen un punt de subjecció estriat per als cargols femella i després una zona plana a la punta per a agafar objectes. Algunes, a més, tenen abans del punt de subjecció una zona tallant tot al llarg per tal de pelar cables, encara que no s'acostuma a fer servir, ja que existeixen altres eines per a aquest propòsit.
Els diversos tipus d'alicates que hi ha són:
* Alicates universals.
* Alicates de tall, estenallons o tallaferros: tenen els morros en forma de pinces i amb tall dret, per a pelar i tallar cables elèctrics. No s'han de confondre amb les tenalles.
* Alicates pelacables: existeixen versions d'alicates que s'utilitzen únicament per a pelar cables, amb una forma diferent de la de les alicates usuals.
* Alicates de pressió.
* Alicates planes, de morro pla, de punta o (es)pinces: de morros drets o corbats, serveixen per a tenir, arrancar, tòrcer, tallar, etc., coses de poc diàmetre, com filferro, tatxetes, etc.
* Alicates de punta rodona o de morro rodó: útils per a fer anelles amb els cables que envolten la punta de les alicates.
* Alicates de punta fina.
* Alicates d'obertura extensible.
* Alicates de tija cònica.
* etcètera
Com a protecció, els mànecs estan protegits en el major nombre de casos. Les diferents proteccions són:
* Alicates amb funda recoberta: la majoria.
* Alicates amb funda de plàstic reforçat.
* Alicates aïllades VDE, homologades per treballar amb components amb corrent.

## Història

Les alicates van ser inventades a Europa cap a l'any 2000 aC per collir objectes calents (principalment el ferro de la forja). Entre les més antigues il·lustracions d'alicates figuren les del déu grec Hefest, que en té a la seva ferreria. Els diferents tipus d'alicates van sorgir a mesura que es trobaven diferents situacions en què utilitzar-les: ferradures, panys, cables, tubs, components elèctrics. A causa de la multitud de possibles objectes i maneres d'utilitzar aquestes eines, la varietat d'alicates en els nostres dies excedeix, probablement, la de qualsevol eina manual.

## Vegeu també

* Tenalles
* Molls